கேள்வி: ஆக்டினியம் சேர்மங்கள் என்பது என்ன?
பதில்: ஆக்டினியம் சேர்மங்கள் (''Actinium compounds'') என்பவை ஆக்டினியம் (Ac) என்ற தனிமத்தைக் கொண்டுள்ள சேர்மங்களைக் குறிக்கும். ஆக்டினியத்தின் தீவிர கதிரியக்கம் காரணமாக, குறைந்த எண்ணிக்கையிலான ஆக்டினியம் சேர்மங்கள் மட்டுமே அறியப்படுகின்றன. இவற்றில் பின்வருவன அடங்கும்: AcF3, AcCl3, AcBr3, AcOF, AcOCl, AcOBr, Ac2S3, Ac2O3, AcPO4 மற்றும் Ac(NO3)3. AcPO4 தவிர, இவை அனைத்தும் தொடர்புடைய இலந்தனம் சேர்மங்களைப் போலவே இருக்கின்றன. இவை அனைத்தும் +3 என்ற ஆக்சிசனேற்ற நிலை ஆக்டினியத்தைக் கொண்டுள்ளன.[https://bse.sci-lib.com/article008169.html Actinium], Great Soviet Encyclopedia (in Russian) குறிப்பாக, ஒத்த இலந்தனம் மற்றும் ஆக்டினியம் சேர்மங்களின் அணிக்கோவை மாறிலிகள் ஒரு சில சதவீதம் மட்டுமே வேறுபடுகின்றன.
கேள்வி: ஆக்டினியம் சேர்மங்கள் - பிற சேர்மங்கள் என்பது என்ன?
பதில்: ஆக்டினியம்((III) குளோரைடு பொட்டாசியம் சேர்த்து 300 °செல்சியசு வெப்பநிலையில் ஒடுக்குவதன் மூலம் ஆக்டினியம் ஐதரைடு பெறப்பட்டது. மேலும் இதன் கட்டமைப்பு தொடர்புடைய LaH2 ஐதரைடுடன் ஒப்புமை மூலம் கழிக்கப்பட்டது. வினையில் ஐதரசனின் மூலாதாரம் நிச்சயமற்றதாக இருந்தது..Meyer, p. 43 மோனோசோடியம் பாசுபேட்டு (NaH2PO4) சேர்மத்தை ஐதரோகுளோரிக் அமிலம் உள்ள ஆக்டினியம் கரைசலுடன் கலப்பதால் வெள்ளை நிற ஆக்டினியம் பாசுபேட்டு அரைநீரேற்று (AcPO4·0.5H2O) கிடைக்கிறது. மேலும் ஆக்டினியம் ஆக்சலேட்டை ஐதரசன் சல்பைடு ஆவியுடன் சேர்த்து 1400 °செல்சியசு வெப்பநிலையில் சில நிமிடங்கள் சூடாக்கினால் கருப்பு நிற ஆக்டினியம் சல்பைடு Ac2S3 உருவாகிறது. 1000 °செல்சியசு வெப்பநிலையில் ஆக்டினியம் ஆக்சைடு மீது ஐதரசன் சல்பைடு மற்றும் கார்பன் டைசல்பைடு ஆகியவற்றின் கலவையை செலுத்துவதன் மூலமும் இது தயாரிக்கப்படுகிறது.